मध्यप्रदेश के रीवा में कार पलटी; 4 लोगों की मौत, दो घायल
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. दिल्ली के नरेला इलाके में एक शख्स ने अपनी पत्नी की हत्या करने के बाद खुद को फांसी लगा ली। पुलिस के मुताबिक, दोनों के बीच बुधवार सुबह झगड़ा हुआ था, जिसके बाद पति ने चाकू मारकर पत्नी की हत्या कर दी।
मध्यप्रदेश के रीवा में लालगांव चौकी क्षेत्र के पास बुधवार को एक कार अनियंत्रित होकर पलट गई। हादसे में 4 लोगों की मौत हो गई, जबकि दो लोग घायल हैं। जानकारी मिलते ही लालगांव चौकी और गुढ़ थाने की पुलिस मौके पर पहुंची। लालगांव चौकी प्रभारी उपनिरीक्षक शैलेन्द्र सिंह ने बताया कि पर्यटक उत्तर प्रदेश के प्रयागराज जिले के रहने वाले हैं और क्योटी जलप्रपात घूमने आए थे।​ पढ़ें पूरी खबर...
आज की अन्य प्रमुख खबरें..
टीएस सिंहदेव छत्तीसगढ़ के पहले डिप्टी CM बनेंगे, चुनाव से 5 महीने पहले कांग्रेस का फैसला
छत्तीसगढ़ के स्वास्थ्य मंत्री टीएस सिंहदेव राज्य के डिप्टी CM बनेंगे। वह राज्य के पहले डिप्टी सीएम होंगे। बुधवार रात कांग्रेस अध्यक्ष ने उनकी नियुक्ति को मंजूरी दे दी है। बता दें कि छत्तीसगढ़ में दिसंबर में विधानसभा चुनाव होने हैं। इससे 5 महीने पहले ही कांग्रेस ने यह फैसला किया है। पार्टी महासचिव केसी वेणुगोपाल ने यह जानकारी दी। दिल्ली में बुधवार को छत्तीसगढ़ के नेताओं की पार्टी अध्यक्ष मल्लिकार्जुन खड़गे के साथ हुई बैठक में यह फैसला हुआ। पढ़ें पूरी खबर...
त्रिपुरा में भगवान जगन्नाथ का रथ हाईटेंशन तार की चपेट में आया; 7 की मौत, 18 झुलसे​​​​​​​​​​​​​​
त्रिपुरा के उनाकोटि जिले में बुधवार शाम भगवान जगन्नाथ का रथ हाईटेंशन तार की चपेट में आ गया। इससे 7 लोगों की मौत हो गई। वहीं, 18 लोग झुलस गए। पुलिस ने बताया कि यह घटना भगवान जगन्नाथ के 'उल्टा रथ यात्रा' उत्सव के दौरान कुमारघाट इलाके में शाम करीब साढ़े चार बजे हुई।
राज्य के मुख्यमंत्री माणिक साहा ने हादसे पर दुख जताया है। उन्होंने कहा कि हादसे में कई तीर्थयात्रियों की जान चली गई। वहीं, कई लोग घायल हैं। मैं इस घटना से दुखी हूं। पीड़ित परिवारों के प्रति मेरी संवेदनाएं हैं और घायलों के जल्द स्वस्थ्य होने की कामना करता हूं। इस मुश्किल वक्त में राज्य सरकार पीड़ितों के साथ खड़ी है। पढ़ें पूरी खबर...
महाराष्ट्र में टेम्पो और कार की टक्कर; 4 की मौत 2 घायल
महाराष्ट्र में बीड जिले के पाटोदा इलाके में बुधवार को टेम्पो और कार में टक्कर हो गई। इस हादसे में चार लोगों की मौत हो गई, वहीं दो लोग घायल हैं। घायलों को अस्पताल में भर्ती कराया गया है।
13 जुलाई को ISRO लॉन्च करेगा चंद्रयान-3, मिशन सफल रहा तो ऐसा करने वाला भारत चौथा देश होगा
भारत में चंद्रयान-3 मिशन का इंतजार खत्म होने वाला है। भारतीय अंतरिक्ष अनुसंधान संगठन (ISRO) चंद्रयान-3 को 13 जुलाई की दोपहर में लॉन्च करेगा। अगर चंद्रयान-3 की लॉन्चिंग सफल रहती है तो भारत ऐसा करने वाला चौथा देश बन जाएगा। इससे पहले अमेरिका, रूस और चीन चंद्रमा पर अपने स्पेसक्राफ्ट उतार चुके हैं। पढ़ें पूरी खबर...
भीम आर्मी के चीफ चंद्रशेखर आजाद पर जानलेवा हमला, यूपी के देवबंद में गोली मारी
यूपी में सहारनपुर के देवबंद इलाके में भीम आर्मी चीफ चंद्रशेखर पर बुधवार को जानलेवा हमला हुआ है। हरियाणा नंबर की कार से आए हमलावरों ने चंद्रशेखर पर फायरिंग की। गोली उनके पेट से छूते हुए निकल गई। फायरिंग में कार के शीशे भी टूटे गए हैं। उनको अस्पताल ले जाया गया है। गई। पढ़ें पूरी खबर...
हाईकोर्ट ने मुंबई NCB के पूर्व जोनल डायरेक्टर समीर वानखेड़े को दी गई गिरफ्तारी से राहत 5 जुलाई तक बढ़ाई
बॉम्बे हाईकोर्ट ने मुंबई NCB के पूर्व जोनल डायरेक्टर समीर वानखेड़े को दी गई गिरफ्तारी से राहत 5 जुलाई तक बढ़ा दी है।
दिल्ली साक्षी मर्डर केस में आरोपी के खिलाफ 640 पेज की अंतिम चार्जशीट दाखिल
दिल्ली के साक्षी मर्डर केस में आरोपी साहिल के खिलाफ 640 पेज की अंतिम चार्जशीट कोर्ट में दाखिल कर दी गई है। दिल्ली पुलिस ने बुधवार को इसकी जानकारी दी। 28 मई की रात को उत्तरी दिल्ली के शाहबाद डेयरी इलाके में साहिल ने नाबालिग साक्षी की चाकू और पत्थर मारकर हत्या की थी।
वहीं, 29 मई की दोपहर बाद साहिल को यूपी के बुलंदशहर से गिरफ्तार कर लिया गया था। तब से वह पुलिस रिमांड पर है। पढ़ें पूरी खबर...
तमिलनाडु के बिजली मंत्री सेंथिल बालाजी की न्यायिक हिरासत 12 जुलाई तक बढ़ी 
तमिलनाडु के बिजली मंत्री सेंथिल बालाजी की न्यायिक हिरासत 12 जुलाई तक बढ़ा दी गई है। चेन्नई सेशन कोर्ट के प्रिंसिपल जज एस अल्ली ने यह आदेश दिया है। बुधवार को हुई सुनवाई में बालाजी कावेरी अस्पताल से वीडियो कॉन्फ्रेंसिंग के जरिए कोर्ट में पेश हुए थे।
मुंबई के वर्सोवा-बांद्रा सी लिंक का नाम वीर सावरकर सेतु और ट्रांस हार्बर लिंक का नाम अटल सेतु किया गया
महाराष्ट्र सरकार ने बुधवार को वर्सोवा-बांद्रा सी लिंक का नाम बदलकर वी डी सावरकर के नाम पर और मुंबई ट्रांस हार्बर लिंक (MTHL) का नाम पूर्व प्रधान मंत्री अटल बिहारी वाजपेयी के नाम पर रखने की मंजूरी दे दी। मुख्यमंत्री एकनाथ शिंदे की अध्यक्षता में राज्य मंत्रिमंडल की बैठक में ये निर्णय लिए गए।
17 किलोमीटर लंबा वर्सोवा-बांद्रा सी लिंक तटीय सड़क के हिस्से के रूप में अंधेरी को बांद्रा-वर्ली सी लिंक से जोड़ेगा। जबकि MTHL मुंबई को नवी मुंबई से जोड़ेगा। MTHL का काम इस साल दिसंबर तक पूरी होने की उम्मीद है।
शिक्षक भर्ती घोटाला, ED ने बंगाली अभिनेत्री सायोनी घोष को पूछताछ के लिए बुलाया
पश्चिम बंगाल में शिक्षक भर्ती घोटाला मामले में बुधवार को ED ने एक और नेता को समन जारी किया है। जांच एजेंसी ने TMC यूथ विंग की प्रेसिडेंट और बंगाली अभिनेत्री सायोनी घोष को 30 जून को सीजीओ कॉम्प्लेक्स कोलकाता में पूछताछ के लिए बुलाया है।
पुरी में भगवान जगन्नाथ की बाहुड़ा यात्रा शुरू, 9 दिन बाद श्रीमंदिर में लौटेंगे
ओडिशा के पुरी में नौ दिन बाद भगवान जगन्नाथ की बाहुड़ा यात्रा (वापसी रथ उत्सव) शुरू हो गई है। यह पुरी के गुंडिचा मंदिर से जगन्नाथ मंदिर तक होने वाली महाप्रभु की वापसी यात्रा है जिसके लिए पुलिस की 180 प्लाटून को तैनात किया है। ट्रैफिक के लिए ADG के नेतृत्व में फोर्स की तैनाती पहले ही कर दी गई थी। भुवनेश्वर IG पुलिस आशीष कुमार सिंह के मुताबिक यह तैनाती 1 जुलाई तक रहेगी।
दिल्ली में शख्स ने पत्नी को हत्या कर खुद को फांसी लगाई, झगड़े के बाद उठाया कदम
दिल्ली के नरेला इलाके में एक शख्स ने अपनी पत्नी की हत्या करने के बाद खुद को फांसी लगा ली। पुलिस के मुताबिक, दोनों के बीच बुधवार सुबह झगड़ा हुआ था, जिसके बाद पति ने चाकू मारकर पत्नी की हत्या कर दी। पुलिस ने दोनों शवों को कब्जे में लेकर पोस्टमॉर्टम के लिए भेज दिया है।
NIA की बेंगलुरु में 3 ठिकानों पर छापेमारी, भाजपा कार्यकर्ता की हत्या का है मामला
भाजपा युवा मोर्चा के एक मेंबर की हत्या के मामले में NIA ने बेंगलुरु में 3 ठिकानों पर छापेमारी की। NIA ने हत्या के आरोपियों को शरण देने वाले 3 लोगों के घर पर छापा मारा। ये तीनों लोग फिलहाल फरार चल रहे हैं।
युवा मोर्चा के सदस्य प्रवीन नट्टारू की पिछले साल जुलाई में कर्नाटक के बेल्लारी गांव में हत्या कर दी गई थी। प्रतिबंधित संगठन पॉपुलर फ्रंट ऑफ इंडिया (PFI) के सदस्यों पर इस हत्या का आरोप लगा था।
अमरनाथ यात्रा से 2 दिन पहले जम्मू पुलिस और प्रशासन ने की मॉकड्रिल, यात्रा 1 जुलाई से शुरू होगी
अमरनाथ यात्रा शुरू होने से दो दिन पहले, भक्तों के लिए सुरक्षित तीर्थयात्रा सुनिश्चित करने और अन्य व्यवस्थाओं की जांच​​​​​​ के लिए बुधवार को जम्मू से बनिहाल तक एक ट्रायल रन आयोजित किया गया। 62 दिन की यह तीर्थयात्रा 1 जुलाई को शुरू होगी और 31 अगस्त को समाप्त होगी। पहला जत्था 30 जून को जम्मू के भगवती नगर आधार शिविर से रवाना होगा। वहीं, बालटाल और चंदनवाड़ी में 100 बिस्तरों के अस्पताल भी तैयार हैं।
मेघालय में BSF ने घुसपैठ की कोशिश कर रहे 5 बांग्लादेशी नागरिक पकड़े
मेघालय में BSF ने घुसपैठ की कोशिश कर रहे 5 बांग्लादेशी नागरिकों को पकड़ा है। इन्हें राज्य की इंटरनेशनल सीमा पर पकड़ा गया। बॉर्डर सिक्योरिटी फोर्स ने मंगलवार को इसकी जानकारी दी। पूछताछ में बांग्लादेश नागरिकों ने बताया कि वे भारत में बसने के लिए घुसपैठ कर रहे थे।
आज से उम्र में एक साल छोटे हो जाएंगे कोरियाई
साउथ कोरिया के लोग बुधवार से उम्र में एक साल छोटे हो जाएंगे। वजह है नया कानून। द. कोरिया में अभी तक जन्म के समय नवजात की उम्र एक वर्ष मानते रहे हैं। नए कानून में उम्र की गणना अब जन्म के समय से की जाएगी। इस कानून को इसी साल संसद ने पास किया था।
बॉर्डर पार कर रहे पाकिस्तानी नागरिक को BSF ने किया गिरफ्तार, बाद में लौटाया
BSF ने भारतीय सीमा में घुस रहे एक पाकिस्तानी नागरिक को गिरफ्तार किया। संदिग्ध व्यक्ति पंजाब के फिरोजपुर जिले में अवैध रूप से भारत-पाकिस्तान बॉर्डर पार कर रहा था।
पंजाब फ्रंटियर के PRO के अनुसार, पाक नागरिक अनजाने में सीमा पार कर गया था। उसके पास से कुछ भी आपत्तिजनक बरामद नहीं हुआ है। जिसके बाद उस व्यक्ति को पाकिस्तान रेंजर्स को सौंप दिया गया।
पश्चिम बंगाल पंचायत चुनाव: भाजपा ने जारी किया घोषणापत्र, भ्रष्टाचार हटाने का वादा
पश्चिम बंगाल भाजपा अध्यक्ष सुकांत मजूमदार ने 8 जुलाई को होने वाले आगामी पंचायत चुनावों के लिए घोषणापत्र जारी कर दिया। जिसमें भ्रष्टाचार मुक्त ग्राम परिषदों और ग्रामीण पर ध्यान केंद्रित करने का वादा किया गया है।
बंगाल के 20 जिलों में त्रिस्तरीय पंचायत चुनाव और दार्जिलिंग और कलिम्पोंग जिलों में दो स्तरीय चुनाव 8 जुलाई को एक ही चरण में होंगे। वोटों की गिनती 11 जुलाई को होगी।